EkBass/fiwiki-20250220-pages-articles huggingface dataset:
Veijo Setälä

Veijo Setälä (s. 1965 Lavia) on suomalainen kuvataiteilija ja kuvanveistäjä, joka asuu ja työskentelee Porissa. Oman taiteellisen työskentelynsä lisäksi Setälä on muun muassa toiminut taideaineiden opettajana ja pitänyt taidetyöpajoja sekä toiminut aktiivisesti porilaisessa Taiteilijaseura NYTEssä. Setälä työskentelee Lastenkulttuurikeskus Kruunpäässä. Hän on toteuttanut useita yhteisöllisiä taideteoksia mm. lasten kanssa, kuten Päärnäisten päiväkotiin palapelistä koostuneen kirahvin vuonna 2020. == Julkiset veistokset == * Paikanhenki ja Sanan jalka, Rauman kaupunginkirjasto, Rauma * Maali, Taidetie, Pori-Kankaanpää * Hotelli hotellissa, tilaveistos, Hotelli Amado, Pori == Teoksia kokoelmissa == * Porin taidemuseo * Kankaanpään taidekoulu * Lönnströmin taidemuseo * Satakunnan taidetoimikunta == Lähteet == https://kuvataiteilijamatrikkeli.fi/taiteilija/veijo-setala Luokka:Elävät henkilöt Luokka:Vuonna 1965 syntyneet Luokka:Suomalaiset kuvanveistäjät
Sophie and the Giants

Sophie and the Giants (lyhennetty muotoon SATG) on brittiläinen Sheffieldissä vuonna 2015 perustettu indie pop-yhtye. Se nousi suuren yleisön tietoon huhtikuussa 2020 julkaistuaan saksalaisen DJ-tuottajan Purple Disco Machinen kanssa musiikkikappaleen "Hypnotized" joka myi Puolassa kaksinkertaista ja Italiassa jopa nelinkertaista platinaa. Yhtyeen laulajan Sophien kertoman mukaan yhtyeen oli alun perin tarkoitus vain harjoitella musiikintekoa amatöörimuusikoiden kanssa, mutta hänen otettua keväällä 2017 yhtyeeseen kolme sen aikaista Guildfordin Musiikkiopiston opiskelijaa muuttuivat yhtyeen tavoitteet vakavemmiksi. "Sophie and the Giants" julkaisi lokakuussa 2018 ensimmäisen EP-levynsä nimeltään "Adolescence". ==Diskografia== ====Albumit==== * Adolescence (26. lokakuuta 2018) ====Singlet==== * Monsters (2018) * Bulldog (2018) * Space Girl (2018) * Waste My Air (2018) * The Light (2019) * Runaway (2019) * Break The Silence (2019) * Hypnotized (Purple Disco Machinen kanssa) (2020) * Right Now (2021) * Don’t Ask Me to Change (2021) * Golden Nights (2021) * Falene (Michelle Bravin kanssa) (2021) * In the Dark (Purple Disco Machinen kanssa) (2022) * We Own The Night (2022) * DNA (MEARSYn kanssa) (2023) * Paradise (Purple Disco Machinen kanssa) (2023) ==Lähteet== Luokka:Brittiläiset yhtyeet
Kati Kunnas-Holmström

Kati Kunnas-Holmström (s. 1962 Espoo) on porilainen keramiikkataiteilija ja museoammattilainen. Kunnas-Holmström toimi vuosina 1984-2014 perustamassaan Karotti-keramiikkapajassa. Keramiikkauransa jälkeen Kunnas-Holmström on toiminut Porin taidemuseossa ja toimittanut useita kansainvälistä ja kotimaista nykytaidetta käsitteleviä näyttelyjulkaisuja. Keramiikkataiteilijana Kunnas-Holmström tunnetaan erityisesti KIDE-sarjasta, joka sai alkunsa, kun Kemiran Porin tehdas tilasi messuosastolleen Milanoon tuotteita, jotka sisälsivät titaanidioksidia. Kunnas-Holmström suunnitteli KIDE-sarjan, joka perustuu värimetallioksidien reaktioon tuotteen poltossa. Menetelmässä lasiteaineksen pinnalle ja sekaan kasvaa makrokiteitä, joiden sijaintia ja kokoa ei voi määrätä ennalta. Lopputuloksena syntyy jääkukkia, jotka taittavat valoa hologrammin tavoin. == Palkinnot == * Vuoden 2006 Satakunnan Taito-käsityöyrittäjä == Lähteet == Luokka:Suomalaiset keramiikkataiteilijat Luokka:Vuonna 1962 syntyneet Luokka:Elävät henkilöt
Ahvenanmaan ammattikoulu

Ahvenanmaan ammattikoulu () on Ahvenanmaalla toimiva ruotsinkielinen ammatillinen oppilaitos. Oppilaitos on osa Ålands gymnasiumia, johon kuuluu lisäksi Ålands lyceum-lukio. Oppilaitos perustettiin 1.8.2011, jolloin yhdistettiin Ålands Hotell- och Restaurangskola, Ålands handelsläroverk, Ålands sjömansskola, Ålands vårdinstitut ja Ålands yrkesskola. Koulun merenkulkukoulutus (entinen Ålands Sjömansskola) on osa Alandica Shipping Academya. == Aiheesta muualla == * Koulun kotisivut == Lähteet == Luokka:Suomen ruotsinkieliset ammattioppilaitokset ammattikoulu
Hypnotized

Hypnotized on saksalaisen DJ-tuottajan Purple Disco Machinen sekä brittiläisyhtyeen Sophie and the Giantsin musiikkikappale. Sen julkaisi Positiva Records digitaalisesti ladattavana singlenä 8. huhtikuuta 2020. Kappaleen on sanoittanut Sophie and the Giantsin laulaja Sophie Scott ja sen on tuottanut Tino Schmidt. Kappaleelle on toteutettu Mary Rozzin ohjaama musiikkivideo joka julkaistiin 5. elokuuta 2020. "Hypnotized" oli julkaisunsa jälkeen kansainvälinen menestys, sen päästyä singlelistan kymmenen parhaan joukkoon Belgian Flanderissa, Italiassa, Sloveniassa ja Unkarissa sekä kahdenkymmenen parhaan joukkoon Sveitsissä ja Virossa. Kappale on myynyt parhaiten Italiassa, jossa se on myynyt yli nelinkertaista platinaa. ==Lähteet== Luokka:Vuoden 2020 kappaleet
Dopamine

Dopamine on saksalaisen DJ-tuottajan Purple Disco Machinen musiikkikappale, jolla vierailee myös hollantilaislaulaja Eyelar. Sen julkaisi Warner Music Group digitaalisesti ladattavana singlenä 27. elokuuta 2021. Kappaleen musiikkivideon ohjasi James Fitzgerald ja se julkaistiin 10. syyskuuta 2021. Video kuvattiin Montenegrossa. "Dopamine" on päässyt julkaisunsa jälkeen listoille Alankomaissa, Belgiassa, Itävallassa ja Saksassa. ==Lähteet== Luokka:Vuoden 2021 kappaleet
Oswald de Andrade

Oswald de Andrade (1890 São Paulo, Brasilia – 1954 São Paulo, Brasilia) oli brasilialainen kirjailija, teatterikriitikko ja toimittaja. Hän suoritti oikeustieteen tutkinnon. Andraden veli oli kirjailija Mário de Andrade. Andrade oli asenteeltaan poleeminen ja pyrki karsimaan akateemisuutta. Hän liittyi Brasilian kommunistiseen puolueeseen 1930 vallankumouksen jälkeen ja perusti Homen do Povo (Kansanmies) -nimisen lehden. Hän irtautui aktiivisesta poliittisesta toiminnasta 1945. Andraden keskeinen tuotanto ilmestyi 1920-luvulla, joskin hänen pääteoksensa Serafim Ponte Grande ilmestyi 1933. Hän halusi hylätä portugalilaiset vaikutteet ja korostaa omaa brasilialaista perinnettä. ==Suomennettuja runoja== Janne Löppösen suomentamia runoja on julkaisussa Tuli & Savu: runouslehti 2019, nro 2. Kokoelmasta Poesia Pau- Brasil (1925).Oswald de Andrade, Luettelo suomennetuista runoista. Lahden kaupunginkirjaston runotietokanta. Päivitetty 23.11.2021, viitattu 24.11.2021 * Katutytöt * Laulu kotiinpaluusta * Portugalilaisen virhe * Puhevika * Rodun juhla * São Paulon mainos ==Lähteet== ==Aiheesta muualla== Luokka:Brasilialaiset kirjailijat Luokka:Brasilialaiset toimittajat Luokka:Kriitikot Luokka:Vuonna 1890 syntyneet Luokka:Vuonna 1954 kuolleet
Fosfiinit

Fosfiinit ovat orgaanisia yhdisteitä, joille tunnusomainen funktionaalinen ryhmä on R3P, jossa R on orgaaninen ryhmä. Fosfiineja käytetään muun muassa orgaanisen kemian synteeseissä. == Ominaisuudet ja valmistus == Huoneenlämpötilassa alifaattiset fosfiinit ovat usein kaasuja tai nesteitä ja aromaattiset fosfiinit nesteitä tai kiinteitä aineita. Fosfiineilla on usein pistävä valkosipulinkaltainen haju. Amiinien tavoin fosfiinit voidaan jakaa rakenteen mukaan eri ryhmiin. Primäärisissä fosfiineissa fosforiin on sitoutunut vain yksi orgaaninen ryhmä, sekundäärisissä niitä on kaksi ja tertiäärisissä kolme. Amiineihin verrattuna fosfiinit eivät ole yhtä emäksisiä ja fosfiinit liukenevat vain niukasti veteen. Erityisesti primääriset fosfiinit hapettuvat helposti fosfiinioksideiksi. Jos fosfiini on aromaattinen tai steerisesti estynyt, on hapettuminen hitaampaa. Ryhmän yhdisteet ovat nukleofiileja ja reagoivat elektrofiilien kuten karbonyyliyhdisteiden kanssa. Fosfiinien fosforiatomilla on vapaa elektronipari ja fosfiinit muodostavat komplekseja useiden metallien kanssa.Rodney Gilmour: Phosphorus Compounds, Kirk-Othmer Encyclopedia of Chemical Technology, John Wiley & Sons, New York, 2019.Jürgen Svara, Norbert Weferling, Thomas Hofmann: Phosphorus Compounds, Organic, Ullmann's Encyclopedia of Industrial Chemistry, John Wiley & Sons, New York, 2006. Fosfiinien valmistamiseen on useita tapoja. Niitä ovat esimerkiksi alkyylihalidien ja fosfiinin reaktio, organometalliyhdisteiden kuten Grignard-reagenssien ja fosforitrikloridin reaktio ja happojen katalysoima fosfiinin additioreaktio alkeeneihin. Fosfiinin ja karbonyyliyhdisteiden reaktiossa muodostuu 2-hydroksifosfiineja.William A. Rickelton: Phosphine and Its Derivatives, Kirk-Othmer Encyclopedia of Chemical Technology, John Wiley & Sons, New York, 2000. == Lähteet == Luokka:Orgaaniset yhdisteet Luokka:Fosforiyhdisteet
Hero (Afrojackin ja David Guettan kappale)

Hero on alankomaalaisen DJ-tuottajan Afrojackin sekä ranskalaisen DJ-tuottajan David Guettan musiikkikappale. Sen julkaisi Wall Recordings digitaalisesti ladattavana singlenä 30. huhtikuuta 2021. Kappaleen ovat sanoittaneet Afrojack, Guetta, Mikkel S. Eriksen sekä Tor Erik Hermansen tuottajaduo Stargatestä, brittiläislaulajat Ellie Goulding ja Jamie Scott, sekä yhdysvaltalaismuusikko Ryan Tedder yhtyeestä OneRepublic. Kappaleen tuotannosta vastasivat puolestaan Afrojack, Guetta, Stargate sekä alankomaalainen tuottajaduo DubVision. Vaikka kappaleen demoversion sanat on esittänyt Ellie Goulding, esittää lopullisen version sanat kuitenkin kreditoimaton yhdysvaltalaislaulaja Luxtides (Danny Bouchard). Kappaleen musiikkivideo julkaistiin 14. toukokuuta 2021. "Hero" sai pääosin positiivisen vastaanoton musiikkikriitikoilta, jotka kehuivat sen melodiaa ja tuotantoa. Kappale ei ollut kuitenkaan kaupallisesti yhtä suuri menestys, sen päästyä singlelistan kahdenkymmenen parhaan joukkoon ainoastaan Alankomaissa ja Venezuelassa. "Hero" on julkaisunsa jälkeen esitetty livenä muun muassa vuoden 2021 Eurovision laulukilpailun finaalissa 22. toukokuuta 2021. ==Lähteet== Luokka:Vuoden 2021 kappaleet Luokka:David Guettan kappaleet Luokka:Dance-pop- kappaleet
Helinä-keiju ja Mikä-mikä-hirviön arvoitus

Helinä-keiju ja Mikä-mikä-hirviön arvoitus () on vuonna 2014 ensi-iltansa saanut animaatioelokuva. Se on Helinä-keiju-elokuvasarjan kuudes ja viimeinen osa. == Ääniroolit == === Suomenkieliset äänet === Muissa rooleissa: Petri Hanttu. Suomenkielisen dialogin on ohjannut Susa Saukko. == Lähteet == Luokka:Peter Pan Luokka:Yhdysvaltalaiset fantasiaelokuvat Luokka:Yhdysvaltalaiset animaatioelokuvat Luokka:Vuoden 2014 yhdysvaltalaiset elokuvat
Venäjän väestönlaskenta 2021

Venäjän väestönlaskenta 2021 () on Venäjän federaation kolmas väestönlaskenta Neuvostoliiton hajoamisen jälkeen. Sen on määrä tapahtua 15. lokakuuta ja 14. marraskuuta välisenä aikana. Venäjän syrjäisillä ja vaikeapääsyisillä alueilla laskenta kuitenkin suoritetaan 1. huhtikuuta ja 20. joulukuuta välisenä aikana.Постановление Правительства Российской Федерации «Об организации Всероссийской переписи населения 2020 года» от 08 октября 2018 года Edellinen Venäjän väestönlaskenta pidettiin vuonna 2010. Väestönlaskennan valmistelu aloitettiin vuonna 2017 hallituksen ”koko Venäjän vuoden 2020 väestönlaskennan toteuttamisesta” antaman asetuksen nojalla.Распоряжение Правительства Российской Федерации от 4 ноября 2017 года № 2444-р Rosstatin johtajan Pavel Malkovin mukaan vuoden 2020 väestönlaskennan budjetti on 33 miljardia ruplaa. Rosstat ilmoitti 25. kesäkuuta 2020 aikovansa suorittaa väestönlaskennan päävaiheen huhtikuussa 2021, ja 29. kesäkuuta samat tiedot vahvistettiin. COVID-19:n leviämisen vuoksi laskentapäiviä siirrettiin useita kertoja, ensin huhtikuulle, sitten lokakuulle 2021. == Lähteet == Luokka:Venäjän väestö Luokka:Venäjän historia Luokka:2021
Pönkkäjuuri

Pönkkäjuuri on poikkileikkaukseltaan pyöreä juuri, joka kasvaa kasvin maanpäällisestä versosta maahan. Pönkkäjuuret tukevat kasvia vähän samaan tapaan kuin lankkujuuret. Pönkkäjuuria on etenkin mangrovesoiden kasveilla. == Lähteet == * Luokka:Kasviorganologia
Atlantinpunamangrove

Atlantinpunamangrove eli atlantinpunamangrovepuu (Rhizophora mangle) on mangrovepuukasvien (Rhizophoraceae) heimoon ja punamangroveiden (Rhizophora) sukuun kuuluva kasvilaji ja suvun tyyppilaji. Atlantinpunamangrove on pensas tai pensasmainen puu, joka voi kasvaa 5–20 metriä korkeaksi. Joskus on tavattu 30 metriä korkeitakin yksilöitä. Sen latvus on muodoltaan pyöreä. Runko on suora 9–12 metrin korkeuteen asti ja siinä voi olla oksia. Rungon halkaisija on tavallisesti 20–70 cm, joskus jopa 90 cm. Lajin kasvaessa suolaisessa vedessä sen rungosta kasvaa monihaaraisia pönkkäjuuria 2–4,5 metrin korkeuteen asti. Atlantinpunamangrove kasvaa mangrovemetsissä siltti- tai mutapohjaisilla alueilla suolaisessa vedessä tai murtovedessä. Atlantinpunamangrove muodostaa usein mangrovealueen merenpuoleiselle reunalle yksilajisia kasvustoja ja pystyy kasvamaan usein kauempana rannikosta kuin muut mangrovelajit. Mangroveiden rannikonpuoleisella reunalla atlantinpunamangrovea esiintyy sekapuuna muiden mangrovelajien joukossa. Atlantinpunamangrovea tavataan trooppisen Amerikan rannikoilla Brasiliasta ja Perusta pohjoiseen Meksikoon ja Floridaan asti. Lajia tavataan myös Karibianmeren saarilla. == Käyttö ja kasvatus == Atlantinpunamangroven hedelmät ovat syötäviä ja niitä on syöty paikallisesti hätäravintona. Hedelmien lisäksi myös lajin juuria on käytetty hätäravintona ja lajin kuivattuja lehtiä voi käyttää yrttiteen valmistukseen. Lehdet sisältävät kuitenkin runsaasti (20–30%) tanniineja. Atlantinpunamangroven kuori ja juuret sisältävät adstringentteja ja niitä käytetty lääkintään. Lajin kuorta tai siitä uutettuja tanniineja onkin tuotu suurissa määrin sekä Amerikkaan että Eurooppaan. Atlantinpunamangroven puuaines on erittäin kovaa ja painavaa sekä kosteuden kestävää, joten sitä on käytetty monenlaiseen rakentamiseen ja esineiden valmistukseen. Sitä on käytetty muun muassa laivojen rakennusmateriaalina sekä huonekalujen raaka- aineena. Atlantinpunamangrovea voidaan myös käyttää rantojen eroosion torjuntaan sekä uudelleen metsittämiseen. Atlantinpunamangrove on tropiikin ja subtropiikin laji, ja kasvatettuna se kasvaa hyvin alueilla, joiden vuoden keskilämpötila on 20°C–30°C ja vuotuinen sademäärä on 1500–2500 mm. Atlantinpunamangrove pärjää vielä 10°C:n lämpötilassa, mutta pakkanen tappaa kasvin. Atlantinpunamangrove pystyy kasvamaan ihan hyvin alueilla, joilla on erillinen kuivakausi ja sadekausi, kuin alueilla, joilla vettä sataa ympäri vuoden. Lajia on löydetty jopa alueilta, joiden vuotuinen sademäärä on 10000 mm. == Lähteet == * Useful Tropical Plants: Rhizophora mangle === Viitteet === == Aiheesta muualla == * Laji.fi: Atlantinpunamangrovepuu (Rhizophora mangle) * Integrated Taxonomic Information System (ITIS): Rhizophora mangle * Global Biodiversity Information Facility (GBIF): Rhizophora mangle * Centre for Agriculture and Biosciences International (CABI) Rhizophora mangle * Global Invasive Species Database: Rhizophora mangle * Flora of North America: Rhizophora mangle Luokka:Mangrovepuukasvit
Jazz in Silhouette

Jazz in Silhouette on Sun Ra & his Arkestran vuonna 1959 julkaistu jazz- albumi. Albumi on nauhoitettu El Saturn studiolla Chicagossa vuonna 1958 (samassa sessiossa albumin Sound Sun Pleasure!! kanssa) ja julkaistu vuotta myöhemmin. Levy sijoittuu Sun Ran tuotannossa Chicagon kauden lopun siirtymävaiheeseen, jossa perinteinen jazz-ilmaisu alkoi saada rinnalleen yhä enemmän kokeellisempia ja avantgardistisempia piirteitä. Jazz in Silhouettea pidetään hyvänä levynä uuden kuunteljan aloittaa tutustuminen Sun Ran laajaan tuotantoon. The Penguin Jazz Guiden kirjoittajat Brian Morton ja Richard Cook uskovat levyn vielä joskus nousevan yhdeksi toisen maailmansodan jälkeisen ajan merkittävimmistä jazz-albumeista. He pitävät levyä ajattomana – se olisi voitu julkaista milloin tahansa 1940-luvulta 1980-luvulle. == Kappaleet == A-puoli: # Enlightenment (Dotson, Ra) (5:02) # Saturn (Ra) (3:37) # Velvet (Ra) (3:18) # Ancient Aeithopia (Ra) (9:04) B-puoli # Hours After (E.J. Turner) (3:41) # Horoscope (Ra) (3:43) # Images (Ra) (3:48) # Blues at Midnight (Ra) (11:56) == Kokoonpano == * Sun Ra - piano * Marshall Allen - huilu, alttosaksofoni * Ronnie Boykins - basso * William "Bugs" Cochran - rummut * Charles Davis - baritonisaksofoni * Hobart Dotson - trumpetti * John Gilmore - tenorisaksofoni * Pat Patrick - huilu, baritonisaksofoni * Julian Priester - pasuuna * James Spaulding - huilu, alttosaksofoni == Lähteet == * Morton, Brian & Cook, Richard, The Penguin Jazz Guide: the History of the Music in the 1001 Best Albums. Penguin Books: London, England, 2011. === Viitteet === Luokka:Jazzalbumit Luokka:Vuoden 1958 albumit
Arvo Lehto (teollisuusneuvos)

Arvo Veikko Lehto (3. heinäkuuta 1921 Pori – 31. elokuuta 1998 Helsinki) oli suomalainen yritysjohtaja ja juustoalan vaikuttaja, joka sai teollisuusneuvoksen arvonimen. ==Henkilöhistoria== Lehdon vanhemmat olivat autonkuljettaja, puuseppä Frans Lorentz Lehto ja Fanni Mäkilä ja puoliso vuodesta 1948 Aino Marjatta Örmä. Lehto tuli ylioppilaaksi Porin lyseosta 1940, saattaen jatkosodan jälkeen 1949 päätökseen opintonsa Helsingin yliopistossa, josta hän valmistui maatalous- ja metsätieteiden kandidaatiksi. Myöhemmin hän teki opintomatkoja muun muassa Yhdysvaltoihin ja Japaniin. Lehto aloitti työuransa Hämeen-Uudenmaan meijeriliiton juustokonsulenttina 1949–1952 ja siirtyi sitten Valion palvelukseen. Lehto oli ensin Valion meijerin isännöitsijä Tampereella, vuodesta 1954 Valion juusto-osaston konsulentti ja prokuristi ja vuodesta 1960 juusto-osaston johtaja ja Valion johtokunnan varajäsen. Eläkkeelle Valiolta Lehto jäi 1983. Hän oli alan kehittäjänä mukana erittäin monissa juustoalan järjestöissä ja yhteisöissä. Lehdon aloitteesta perustettiin vuonna 1961 Juustoseura, jonka johtokunnassa hän toimi alusta asti. Hän oli vuodesta 1963 Suomen Juustonvalmistajain yhdistyksen johtokunnan puheenjohtaja yhteensä kaksikymmentä vuotta ja kirjoitti yhdistyksen historiikin. Juustonvalmistajain Säätiön hallituksen jäsen hän oli 1963–1990. Vuonna 1979 Lehto sai teollisuusneuvoksen arvonimen. Sotilasarvoltaan Lehto oli reservin yliluutnantti. ==Julkaisuja== * Maitotuotteet: terveen ravitsemuksen perusta, 1966, Arvo Lehto, ym. (toim.) * Piirteitä yhdistyksen toiminnasta vv. 1910–1985 ja Juustolakilpailun tulokset vv. 1972–1984, 1985 * Valiojuustot: merkkituotevalikoiman syntyhistoriaa, 1988 ==Lähteet== Luokka:Suomalaiset yritysjohtajat Luokka:Suomalaiset tietokirjailijat Luokka:Vuonna 1921 syntyneet Luokka:Vuonna 1998 kuolleet
Viivi Orvasto

VIIVI (oik. Viivi Ida Katariina Orvasto, o.s. Kallio, 18. huhtikuuta 1990 Ylistaro – 17. joulukuuta 2020 Vantaa) oli suomalainen laulaja ja lauluntekijä. Hänen lupaavasti alkanut uransa päättyi nuorena keuhkosyövän seurauksena. == Elämä ja ura == Orvaston perhe muutti Alajärvelle hänen ollessaan nelivuotias. Nuoresta saakka hän teki ja esitti innokkaasti omaa musiikkia. Rippikouluikäisenä Orvasto lähti mukaan Hands of God ­-nimiseen bändiin. Bändi soitti monia Viivin tekemiä lauluja. Ylioppilaaksi tultuaan Orvasto hakeutui Kauniaisiin Suomen Raamattuopiston musiikkilinjalle ja sen jälkeen Keski-Pohjanmaan konservatorioon, jossa hän suoritti muusikon tutkinnon pääaineenaan pop/jazz-laulu. Myöhemmin Orvasto kouluttautui myös sosionomiksi. Vuonna 2019 Orvasto alkoi tosissaan viemään eteenpäin unelmiaan urasta musiikin, erityisesti laulunkirjoittamisen parissa. Hän pääsi muun muassa Apulandian ja Veikkauksen järjestämälle biisileirille ja verkostoitui muiden säveltäjien, sanoittajien ja laulaja-lauluntekijöiden kanssa. === Sairastuminen keuhkosyöpään === Orvastolta löytyi levinnyt keuhkosyöpä tammikuussa 2020. Hän julkaisi keuhkosyöpädiagnoosin jälkeen blogia sairastamiseensa liittyen ja halusi tuoda näkyväksi keuhkosyövän riskiä nuorten, tupakoimattomien naisten keskuudessa. Orvasto oli myös aktiivinen keuhkosyöpään sairastuneiden ryhmissä sosiaalisessa mediassa. Viivi Orvasto kuoli keuhkosyöpään alle vuosi sen diagnosoinnista, joulukuussa 2020. == Palkinnot ja tunnustukset == * Ensimmäinen sija Kyky09 -kilpailussa Seinäjoella 2009 * Suomen Mielenterveysseuran tunnuslaulu Hengitä 2017 * Vuoden lastenlaulukilpailun voitto Unilaululla 2018 * Voitti Hitti 2020 -kilpailun laulullaan ”Liian paikallaan”. == Julkaisut == === Omat julkaisut (artistinimellä VIIVI) === * ”Olkivuoteella” (single, omakustanne) 2014 * ”Hengitä” (single, omakustanne) 2017 * ”Unilaulu” (single, vuoden lastenlaulu) 2018 * ”Äiti” (single, julkaisija: Mental Beauty Records) 2018 * ”Valitsen sut” (single, julkaisija: Mental Beauty Records) 2019 * Unelmat (EP, julkaisija: Mental Beauty Records) 2019 ** ”Unelmat” ** ”Siipirikkolinnulleni” ** ”Kivireki” ** ”Jos ei muista” * ”Me selvitään” (single, some-julkaisu) 2020 * ”Liian paikallaan”, Hitti2020-kilpailun voittokappale (single, julkaisija: Rockway) 2020 === Mukana julkaisuilla === * Puolellamme (albumi, julkaisija: Verkosto Kollektiivi) 2016 ** ”Rakkautesi on valtavaa” ** ”Taivaankannen alla” * Verkosto Kollektiivi (albumi, julkaisija: Verkosto Kollektiivi) 2018 ** ”Iankaikkiset käsivarret” * ”Sinä teet mahdolliseksi sen” (single, julkaisija: Verkosto Kollektiivi, Debi, Viivi Orvasto) 2020 == Aiheesta muualla == * I’m still breathing – Elämää parantumattoman keuhkosyövän kanssa -blogi Luokka:Suomalaiset laulaja-lauluntekijät Luokka:Vuonna 1990 syntyneet Luokka:Vuonna 2020 kuolleet
Omenamangrovet

Omenamangrovet (Sonneratia) on rantakukkakasvien (Lythraceae) heimoon kuuluva pienehkö kasvisuku. Sukuun kuuluu neljästä kuuteen lajia sekä muutama lajiristeymä. Omenamangrovet kasvavat luonnossa Afrikan itärannikolla, Madagaskarilla, Intian niemimaalla ja sen läheisillä saarilla, Kaakkois- Aasiassa, Malaijien saaristossa, Oseaniassa sekä Australian pohjoisosissa. == Lajeja ja risteymiä == * Sonneratia alba – valko-omenamangrove * Sonneratia apetala * Sonneratia caseolaris * Sonneratia ovata * Sonneratia × gulngai * Sonneratia × hainanensis == Lähteet == == Aiheesta muualla == *Laji.fi: Omenamangrovet (Sonneratia) *Global Biodiversity Information Facility (GBIF): Sonneratia *ITIS: Sonneratia *UniProt: Taxonomy - Sonneratia Luokka:Rantakukkakasvit
Vijay

Vijay (; ) on intialainen nimi. Se voi tarkoittaa seuraavia: == Henkilöt == * Joseph Vijay Chandrasekhar (s. 1974), intialainen näyttelijä * Vijay Kumar (s. 1985), intialainen urheiluampuja * Vijay Mallya (s. 1955), intialainen liikemies * Vijay Rupani (s. 1956), intialainen poliitikko * Vijay Singh (s. 1963), fidžiläinen golfaaja == Muut == * Operaatio Vijay, Intian asevoimien sotilasoperaatio vuonna 1961 * Vijay, Yash Chopran ohjaama toimintadraamaelokuva vuodelta 1988.
Emilie Mediz-Pelikan

Emilie Mediz-Pelikan (2. joulukuuta 1861 Vöcklabruck − 19. maaliskuuta 1908 Dresden) oli itävaltalainen taidemaalari. http://www.mediz- pelikan.at/en/biografie == Elämänvaiheita == Emelie Pelikan opiskeli taidetta Wienissä ja seurasi opettajaansa Albert Zimmermannia aluksi Salzburgiin ja vuonna 1885 Müncheniin. Zimmermann kuoli vuonna 1888.Sen jälkeen Pelikan asui taiteilijasiirtoloissa: ensin Dachaussa ja sittemmin Belgiassa Knokkessa. Hänen ensimmäinen näyttelynsä vuonna 1890 sai hyvän vastaanoton, mutta ei edistänyt uraa. http://eclecticlight.co/2019/02/06/the-perfect-landscapes-of- emilie-mediz-pelikan/ Kolme vuotta myöhemmin Pelikan somi avioliiton itseään seitsemän vuotta nuoremman Karl Medizin kanssa. Pariskunta asettui asumaan Wieniin. Pariskunnan ura ei lähtenyt Wienissä kunnolla käyntiin, joten he muuttivat Dresdeniin. Uudesta kotikaupungista käsin he tekivät paljon maalausmatkoja Tiroliin, Italiaan ja Välimerrelle, maalaten lähes kaikkea mahdollista. Taiteellisen läpimurtonsa Mediz-Pelikan teki vuosien 1898- 1901 välissä. Ensimmäinen näyttely oli Wienin Secessionien kanssa ja toinen näyttely oli Dresdenissä vuonna 1901. Mediz-Pelikan kuoli kesken aktiivisen luomiskauden sydänkohtaukseen vuonna 1908. Taiteilijan poismenon jälkeen hänen työnsä alkoivat vajota unohduksiin. Työt menivät yhdelle perijälle, joka kielsi niiden asettamisen näytteille. Perijän kuoltua ne otti haltuunsa Itä- Saksa, jonka hallinnassa osa niistä katosi. Ensimmäisen kerran hänen töitään oli poismenon jälkeen näytteillä vuonna 1986. == Lähteet == == Aiheesta muualla == * http://www.invaluable.com/artist/mediz-pelikan-emilie- nblxp94dje/sold-at-auction-prices/ * http://www.stephenongpin.com/object/849208/0/emilie-mediz-pelikan- vocklabruck-1861 Luokka:Itävaltalaiset taidemaalarit Luokka:Vuonna 1861 syntyneet Luokka:Vuonna 1908 kuolleet
Tomi Yli-Kyyny

Tomi Yli-Kyyny oli Fennian toimitusjohtaja vuosina 2021-2024.https://www.fennia.fi/sisaltostudio/fennian-toimitusjohtaja-tomi- yli-kyyny-elakoityy-28-5 Aiemmin hän on työskennellyt toimitusjohtajana mm. Carunassa ja Vapossa. ==Lähteet== Luokka:Suomalaiset yritysjohtajat Luokka:Elävät henkilöt Luokka:Syntymävuosi puuttuu
Valgesoo

Valgesoo (’valkoinen suo’) on suo Virossa. Se sijaitsee Kaakois-Virossa Põlvan kunnassa Kiidjärven kylässä. Suon läpi kulkee ympyränmuotoinen 1,9 km pitkä opintopolku. Valgesoo on enimmäkseen metsäistä suota, jossa mänty on valtalajina; siellä on vain kaksi puutonta aluetta, joilla kasvaa kanervaa. Maasto on tasaista. Suo muuttuu melko jyrkästi kivennäismaaksi ja siksi suon reunoja rajoittaa vain kapea siirtymämetsäkaistale. Turvekerroksen keskisyvyys on 1,3 metriä. Suo sijaitsee suoraan hiekalla, mikä viittaa siihen, että suo on muodostunut hiekkapohjan soistumisen seurauksena. == Kasvillisuus ja eläimistö == Valgesoolla kasvaa kämmeköitä ja paljon syötäviä marjoja, kuten karpaloita, karhunvatukoita, variksenmarjoja ja mustikoita. Valgesoon eläimiin kuuluvat sudet, ketut ja villisiat sekä lintuihin merikotkat ja haikarat. == Lähteet == Luokka:Suot Luokka:Viron maantiede Luokka:Põlva
Kaare Dybvad Bek

Kaare Dybvad Bek (s. 5. elokuuta 1984 Holbæk) on tanskalainen sosiaalidemokraattisen puolueen poliitikko ja Tanskan nykyinen maahanmuuttoministeri toukokuusta 2022. Aiemmin hän toimi sisä- ja asuntoministerinä. Hän toimi jo syksyllä 2020 lyhyesti Tanskan maahanmuuttoministerinä, kun virkaa hoitanut Mattias Tesfaye oli isyyslomalla. Dybvad on istunut kansankäräjillä vuodesta 2015. ==Yksityiselämä== Dybvad on naimisissa ja hänellä on kaksi poikaa. ==Teokset== * Dybvad, Kaare. Udkantsmyten. People'sPress, 2015. ISBN 9788771594676 * Dybvad, Kaare. De lærdes tyranni. People'sPress, 2017. ISBN 9788772001524 ==Lähteet== ==Aiheesta muualla== * Kaare Dybvad Tanskan kansankäräjien verkkosivuilla * Kaare Dybvad Tanskan sosiaalidemokraattisen puolueen verkkosivuilla Luokka:Tanskan sisäministerit Luokka:Vuonna 1984 syntyneet Luokka:Elävät henkilöt
DSU

DSU voi tarkoittaa seuraavia: * Tanskan sosiaalidemokraattiset nuoret (Danmarks Socialdemokratiske Ungdom) * Tanskan Shakkiliitto (Dansk Skak Union) * Deutsche Soziale Union, saksalainen vuonna 1990 perustettu puolue (ks. :en:German Social Union (East Germany)) * Deutsch-Soziale Union, Länsi- Saksassa vuosina 1956–62 toiminut puolue (ks. :en:German Social Union (West Germany))
Poitz

Poitz on suomalainen, nyt jo sammunut aatelissuku, joka tunnetaan 1400-luvulta alkaen. Se on alkuaan Pommerista. Niklis Poitz sai Eerik Akselinpoika Tottilta rälssikirjeen 18.10.1463. Suku omisti Poitsilan kartanon Vehkalahdella, nykyisen Haminan alueella. Poitz ja Creutz -sukujen yhteinen alkuperä on jatkuvasti herättänyt kiinnostusta sukututkijoiden parissa. Suku otettiin Ruotsin ritarihuoneeseen vuonna 1636 numerolla 246. Se sammui luultavasti vuonna 1723. ==Lähteet== *Poitz nr 246 - Gustaf Elgenstierna, Den introducerade svenska adelns ättartavlor * s. 81-84. *Anthoni, Eric 1951: Creutzar och Poitzar. Genos 22(1): 11–12. *Kurtén, Love: Mathis von der Sahe. Genos 1979:1-7. *Vähäkangas, Tapio: Uusmaalainen rälssisukusikermä, Genos 2/1999: 92-109. *Vähäkangas, Tapio: Lammin Vanhankartanon omistajat. Genos 2/2018, s. 102-106. == Aiheesta muualla == * Poitz, aatelissuku Europeana heraldica, Kansallisarkisto Luokka:Ruotsin aateli Luokka:Suomalaiset aatelissuvut Luokka:Suomen keskiaikaiset suvut Luokka:Kymenlaakson historia
Kristillinen identiteetti

Kristillinen identiteetti (tunnetaan myös nimellä identiteettikristillisyys)"Christian Identity". adl.org. Anti-Defamation League. on kristinuskon tulkinta, jonka mukaan vain kelttiläiset ja germaaniset kansat, kuten anglosaksit, pohjoismaiset kansat tai arjalaiset ja sukulaiskansat ovat Abrahamin, Iisakin ja Jaakobin siten muinaisten israelilaisten jälkeläisiä. Kristillinen identiteetti -liike ei ole järjestäytynyt uskonto, ja sitä harjoittavat yksilöt, riippumattomat seurakunnat ja jotkut vankilajengit, eikä se ole sidoksissa tiettyihin kristillisiin kirkkokuntiin. Sen teologia on kristinuskon rodullinen tulkinta.Eck, Diane (2001). A New Religious America: How a "Christian Country" Has Become the World's Most Religiously Diverse Nation. New York: HarperCollins. s. 347. ISBN 0-06-062158-3.Buck, Christopher (2009). Religious Myths and Visions of America: How Minority Faiths Redefined America's World Role. Westport, CT: Praeger Publishing. s. 107, 108, 213. ISBN 978-0-313-35959-0. Kristilliseen identiteettiin perustuvat uskomukset kehittivät ensisijaisesti 1900-luvun alussa sellaiset kirjoittajat, jotka pitivät eurooppalaisia ​​niin sanottuna valittuna kansana. Juutalaisia ja muita kuin valkoisia he puolestaan pitivät Kainin kirottuina jälkeläisinä ja uskoivat olevan "käärmeen sekasikiöitä". Tätä uskomusta kutsutaan yleisesti käärmeen siemeneksi tai kahden siemenlinjan opiksi. Valkoista ylivaltaa kannattavat lahkot ja jengit omaksuivat myöhemmin monia näistä opetuksista."Bigotry Behind Bars: Racist Groups In U.S. Prisons". Anti- Defamation League. adl.org. October 1998. Kristillinen identiteetti edistää ajatusta, että kaikki ihmiset, jotka eivät ole täysin eurooppalaista syntyperää joko tuhotaan tai orjuutetaan, jotta ne voivat palvella valkoista rotua uudessa Jeesuksen Kristuksen taivaallisessa valtakunnassa maan päällä. Sen oppi sanoo, että vain niin kutsutut adamilaiset eli valkoiset ihmiset voivat saavuttaa pelastuksen ja päästä paratiisiin. Monet sen kannattajista ovat millennialisteja.Barkun, Michael (2014). Religion and the Racist Right: The Origins of the Christian Identity Movement. University of North Carolina Press. ISBN 978-1-46961111-2. Yhdysvaltalaisjärjestöt Anti-Defamation League ja Southern Poverty Law Center pitävät kristillinen identiteetti -liikettä rasistisena, juutalaisvastaisena ja valkoista ylivaltaa kannattavana."Christian Identity". splcenter.org. Southern Poverty Law Center. == Lähteet == Luokka:Antisemitismi Luokka:Kristillinen fundamentalismi Luokka:Kristilliset käsitteet Luokka:Valkoinen ylivalta
Tynkävaltio

Tynkävaltiolla tarkoitetaan aiemmin huomattavasti suurempaa valtiota, joka on menettänyt valtaosan hallitsemistaan alueista esimerkiksi sotien, dekolonisaation tai vallankaappauksen seurauksena. ==Historiallisia esimerkkejä== * (1569–1795) * (1918–1919) *(1918–1920)Hovannisian Richard G. Armenian Sebastia/Sivas and Lesser Armenia, p. 430 * (1919–1920) * (1938–1939) * (1940–1942) * (1943–1945)James Hartfield, Unpatriotic History of the Second World War, ISBN 178099379X, 2012, p. 424Eric Morris, Circles of Hell: The War in Italy 1943-1945, ISBN 0091744741, 1993, p. 140 * (1992–2003) / Serbia ja Montenegro (2003–2006). ==Nykyisiä esimerkkejä== * * * == Katso myös == *Valtioseuraanto *Pakolaishallitus ==Viitteet== Luokka:Hallitukset Luokka:Politiikka * Luokka:Yhteiskuntatypologia
Lennart Östberg

Lennart Valdemar Östberg (25. syyskuuta 1915 Petolahti – 3. helmikuuta 1988 Maalahti) oli suomalainen turkistarhausalan yrittäjä, järjestövaikuttaja ja yritysjohtaja, joka sai teollisuusneuvoksen arvonimen. Östbergin vanhemmat olivat Johannes Östberg ja Kajsa Grögg ja puoliso vuodesta 1943 Laura Siviä Raiden. Rakennusmestariksi 1939 valmistunut Östberg harjoitti rakennusalan ammattiaan Etelä-Pohjanmaalla 1947–1963, vaikka aloitti turkistarhauksen jo vuonna 1946 hankkimalla kymmenen minkkiä. Östbergin perustamasta tarhasta kehittyi 1950- ja 1960-luvulla yksi ruotsinkielisen Pohjanmaan alueen suurtarhoista. Hänen johdollaan perustettiin 1955 myös Pemo Frys -yhtiö hoitamaan rehunvalmistuskeskusta tarhaeläinten ruokkimista varten. Östberg vaikutti Petolahdessa 1962 avatun nahoistuskeskuksen perustamiseen tanskalaisen mallin mukaisesti, ollessaan jo tuolloin Suomen suurimman turkistarhaajien yhdistyksen puheenjohtaja. Östberg toimi lisäksi Turkistuottajat-myyntiyhtiön hallituksen puheenjohtajana ja edisti merkittävästi turkistarhausalan skandinaavista yhteistyötä. Hän osallistui tarhaajien sosiaalietuuksien kehittämiseen muun muassa turkistarhaajien eläkekassassa. Yritys- ja järjestötoiminnastaan 1980-luvulla sivuun vetäytynyt Östberg ehti olla aktiivivuosinaan kymmenen vuotta ensin Petolahden ja sitten Maalahden kunnanvaltuuston jäsen. Teollisuusneuvoksen arvonimen hän sai vuonna 1979. ==Lähteet== Luokka:Suomalaiset yrittäjät Luokka:Suomalaiset yritysjohtajat Luokka:Petolahden kunnanvaltuutetut Luokka:Maalahden kunnanvaltuutetut Luokka:Vuonna 1915 syntyneet Luokka:Vuonna 1988 kuolleet
Kaija (täsmennyssivu)

Kaija voi tarkoittaa seuraavia: * Kaija, naisen etunimi * kaijat (Psittaculidae), papukaijalintuihin kuuluva heimo * kaijat (Psittacula), kaijojen heimoon kuuluva lintusuku * Kaija, sukunimenä: ** Ilpo Kaija (1921–1944), suomalainen vänrikki ja runoilija * Kaija-nimisiä paikkoja: ** Kaija, järvi Heinolassa ** Kaija, saari Keiteleellä ** Kaija, järvi Keuruulla ** Kaija, järvi Kuhmoisten Karklammella ** Kaija, järvi Kuhmoisten Myllykylässä ** Kaija, järvi Kuopion Koskenkylässä ** Kaija, saari Savonlinnassa ** Ala-Kaija, järvi Keuruulla lähellä Haapamäkeä ** Ylä-Kaija, järvi Keuruulla lähellä Haapamäkeä ** Paha-Kaija, lampi Keuruulla lähellä Haapamäkeä ** Pikku-Kaija, järvi Karstulassa ** Honka-Kaija, järvi Keiteleen Kapustakylässä ** Iso-Kaija, järvi Konneveden Pyydyskylässä ** Suo-Kaija, järvi Keiteleen Hyödynkylässä * kaija, merenkulkuterminä: laituri. == Lähteet ==
Empetrum rubrum

Empetrum rubrum on Etelä-Amerikassa esiintyvä variksenmarjalaji. Se on enintään 80 senttimetriä korkeaksi kasvava varpu, jolla on kypsinä kirkkaanpunaiset marjat. Ne ovat syötäviä ja myös koristeellisia.ChileFlora: Empetrum rubrum Empetrum rubrum esiintyy Etelä-Amerikan eteläosassa Chilessä ja Argentiinassa: Keski-Chilessä, Patagoniassa, Falklandinsaarilla, Tristan da Cunhalla ja tulokaslajina Etelä-Georgian saarella. Juan Fernándezin saarilta laji on hävinnyt.Plants of the World Online: Empetrum rubrum Vahl ex Willd. Viitattu 25.11.2021. == Lähteet == == Aiheesta muualla == * JSTOR Global Plants: Empetrum rubrum * Integrated Taxonomic Information System (ITIS): Empetrum rubrum * Global Biodiversity Information Facility (GBIF): Empetrum rubrum rubrum
Myllykonsti

MyllyKONSTi eli Noormarkun Taide- ja kulttuuriyhdistys Myllykonsti ry on vuonna 2007 rekisteröity kuvataiteilijoista koostuva taideyhdistys. MyllyKONSTi järjestää jäsenten taidenäyttelyitä Noormarkussa ja ulkopaikkakunnilla. MyllyKONSTIN nimi juontaa yhdistyksen taidenäyttelyiden pitopaikasta Myllykartanosta, joka sijaitsee Noormarkunjoen Myllykosken vieressä. Kuvataiteilija Anja Karkku-Hohti on yhdistyksen kunniapuheenjohtaja. == Lähteet == Luokka:Suomalaiset taideyhdistykset Luokka:Noormarkku
Regardless

Regardless on brittiläislaulajan Rayen ja drum and bass-yhtye Rudimentalin musiikkikappale. Sen julkaisi Polydor Records Rayen Euphoric Sad Songs- debyyttistudioalbumin viidentenä singlenä 20. marraskuuta 2020. Kappaleen ovat sanoittaneet Raye, Nadia Ali sekä Markus Moser ja sen tuotannosta vastasivat Punctual ja Rudimental. Kappaleen musiikkivideo julkaistiin videopalvelu YouTubessa 8. tammikuuta 2021. Videolla nähdään Raye parin seuralaisen kanssa äärettömässä altaassa vetämässä koreografiaa kappaleen tahdissa. "Regardless" oli kaupallisesti huono menestys, sen päästyä singlelistan viidenkymmenen parhaan joukkoon ainoastaan Isossa-Britanniassa. Heikosta yleismenestyksestä huolimatta kappale on pitkällä tähtäimellä myynyt kultaa Puolassa. ==Lähteet== Luokka:Vuoden 2020 kappaleet
Sarvimangrovet

Sarvimangrovet (Ceriops) on mangrovepuukasvien (Rhizophoraceae) heimoon kuuluva pieni kasvisuku, johon kuuluu neljä tai viisi lajia. Sarvimangrovet kasvavat luonnossa Afrikan itärannikolla, Madagaskarilla, Aasian rannikoilla Pakistanista Kiinaan, Malaijien saaristossa, Oseaniassa sekä Australian pohjoisosissa. == Lajeja == * Ceriops australis * Ceriops decandra * Ceriops tagal – polvisarvimangrove * Ceriops zippeliana == Lähteet == == Aiheesta muualla == * Suomen Lajitietokeskus: Sarvimangrovet – Ceriops Luokka:Mangrovepuukasvit
Myllykartano

Myllykartano on vuonna 1907 valmistunut entinen meijeri, joka sijaitsee Noormarkun keskustan tuntumassa Noormarkunjoen Myllykosken vieressä. Rakennus on meijeritoiminnan päätyttyä toiminut muun muassa tilapäisenä kirkkona (1921–1933), urheilutalona (1950-luvulta alkaen) sekä nuorisotalona (vuodesta 1981 alkaen). Nykyisin rakennus on suojeltu. Rakennusta käyttävät muun muassa paikalliset kulttuuriyhdistykset ja urheiluseurat. Taide- ja kulttuuriyhdistys MyllyKONSTi järjestää rakennuksessa taidenäyttelyitä ja harrastajateatteri Nokun näyttämö näytelmiä. Myllykartanon salia käytetään myös liikuntasalina ja rakennuksen WC-tilat palvelevat kesäaikaan uimarannan ja urheilukentän käyttäjiä. Rakennuksen edellinen peruskorjaus tehtiin vuonna 1981 ja kaupunginvaltuusto on tehnyt aloitteen huonokuntoisen rakennuksen kunnostamisesta. ==Lähteet== Luokka:Noormarkku Luokka:Porin rakennukset ja rakennelmat Luokka:Suomen meijerit
Bongossipuut

Bongossipuut (Lophira) on mikinpensaskasvien (Ochnaceae) heimoon kuuluva pieni kasvisuku, johon luetaan nykyään kuuluvaksi vain kaksi lajia. Bongossipuiden levinneisyysalue on keskisessä Afrikassa ulottuen länsirannikolta Senegalista itään Sudaniin ja Ugandaan sekä etelässä Kongon demokraattiseen tasavaltaan. == Lajit == * Lophira alata – siipibongossipuu * Lophira lanceolata == Lähteet == == Aiheesta muualla == * Finto: Kassu – Kasvien suomenkieliset nimet: Lophira Luokka:Ochnaceae
911 (kappale)

911 on yhdysvaltalaislaulajan Lady Gagan musiikkikappale. Sen julkaisi Interscope Records hänen Chromatica-studioalbumin kolmantena singlenä 18. syyskuuta 2020. Kappaleen ovat sanoittaneet Gaga, Justin Tranter, BloodPop ja Madeon, joista viimeisin myös tuotti sen Benjamin Ricen kanssa. "911" on lajityypiltään eurodisco, synthpop ja elektropop-kappale johon on otettu vaikutteita funkista ja teknosta. Sanoiltaan kappale kertoo mielenterveydestä sekä antipsykoottisesta lääkityksestä jota Gagalle on myönnetty. "911" sai pääosin positiivisen vastaanoton musiikkikriitikoilta jotka ylistivät sitä yhdeksi albumin parhaimmista kappaleista, kehuen sekä sen tuotantoa että sanoja. Kappaleen musiikkivideon ohjasi Tarsem Singh ja siinä nähdään Gaga surrealistisessa unelmamaisemassa, josta hän havahtuu videon lopussa todellisuuteen. Video sai suurimman inspiraationsa armenialaisen elokuvaohjaajan Sergei Parajanovin vuoden 1969 neuvostoliittolaisesta taide- elokuvasta Granaattiomenan väri. Gaga on esittänyt kappaleen livenä muun muassa vuoden 2020 MTV Video Music Awardsissa. Arvostelumenestyksestä huolimatta kappale ei ollut kuitenkaan kaupallinen menestys, sen päästyä singlelistan kymmenen parhaan joukkoon ainoastaan Uudessa-Seelannissa. ==Lähteet== Luokka:Vuoden 2020 kappaleet Luokka:Lady Gagan kappaleet
Siipibongossipuu

Siipibongossipuu (Lophira alata) on mikinpensaskasvien (Ochnaceae) heimoon, bongossipuiden (Lophira) sukuun kuuluva kasvilaji. Siitä käytetään myös nimitystä azobe. Siipibongossipuu on tyypillisesti hyvin suureksi kasvava puulaji, joka voi kasvaa 40–60 metriä korkeaksi. Sen runko voi olla suora ja oksaton noin 30 metrin korkeuteen asti ja rungon läpimitta voi olla 1,2–1,8 metriä. Siipibongossipuun latvus on tavallisesti pitkä ja kapea. Siipibongossipuu on täysikasvuisena yksi Afrikan sademetsien suurimmista puista ja se kasvaa kosteissa sademetsissä 550–1300 metrin korkeudella merenpinnasta. Lajia tavataan sekä ainavihannissa että kausivihannissa sademetsissä sekä makeavetisissä suometsissä ja jokien varsilla. Lajin levinneisyysalue ulottuu Guineasta Kongon demokraattiseen tasavaltaan ja muun muassa Kamerunissa laji on tavallinen sekä laajalle levinnyt. Sademetsien runsaan hävittämisen myötä siipibongossipuu on kuitenkin luokiteltu vaarantuneeksi (VU) lajiksi. Siipibongossipuu on kuitenkin pioneerilaji, joka voi levittäytyä uudestaan kaadetullekin metsäalueelle. Siipibongossipuun hedelmissä olevista siemenistä voidaan valmistaa öljyä, jota voi käyttää ruokaan, hiusöljynä tai saippuan valmistukseen. Siipibongossipuu on myös yksi läntisen Afrikan merkittävimmistä puista puutavaran tuotannossa. Lajin puuaines on painavaa sekä hyvin kestävää, joskin sen työstäminen niin käsin kuin koneellisestikin on hankalaa. Hyvän kestävyytensä vuoksi sitä kuitenkin käytetään erilaiseen kestävyyttä vaativaan rakentamiseen, esimerkiksi satamissa, sekä sisustuksessa, esimerkiksi parketteihin. == Lähteet == * Useful Tropical Plants: Lophira alata === Viitteet === == Aiheesta muualla == * JSTOR Global Plants: Lophira alata * Global Biodiversity Information Facility (GBIF): Lophira alata Luokka:Ochnaceae Luokka:Puut Luokka:Uhanalaiset kasvit
Free Woman

Free Woman on yhdysvaltalaislaulajan Lady Gagan musiikkikappale. Sen julkaisi Interscope Records hänen Chromatica-studioalbumin neljäntenä singlenä Ranskassa 13. huhtikuuta 2021. Kappaleen ovat sanoittaneet Gaga, BloodPop, Axwell ja Johannes Klahr, joista kaikki Gagaa lukuun ottamatta myös tuottivat sen. "Free Woman" on lajityypiltään eurodance ja eurohouse-kappale johon on otettu runsaasti vaikutteita 1990-luvun musiikista. Gaga sai inspiraation kappaleeseen hänen elämänkokemuksistaan ja siinä hän avautuu muun muassa traumaperäisestä stressihäiriöstään josta hän kärsi sen jälkeen kun musiikkituottaja raiskasi hänet. Hän halusi huomioida kappaleella myös LGBT- fanejaan. "Free Woman" sai pääosin positiivisen vastaanoton musiikkikriitikoilta, jotka ylistivät kappaleen vahvoja ja voimaannuttavia sanoja. Arvostelumenestyksestä huolimatta kappale ei ollut kuitenkaan kaupallinen menestys, sen päästyä singlelistan kolmenkymmenen parhaan joukkoon ainoastaan Unkarissa ja Uudessa-Seelannissa. ==Lähteet== Luokka:Vuoden 2020 kappaleet Luokka:Lady Gagan kappaleet
Kankaanpään Taideyhdistys

Kankaanpään Taideyhdistys ry on vuonna 1965 perustettu taideyhdistys. Yhdistyksen alkuperäinen tarkoitus oli Kankaanpään taidekoulun perustaminen ja ylläpitäminen. Taidekoulun vuonna 1989 tapahtuneen kunnallistamisen jälkeen yhdistys on järjestänyt muun muassa näyttelyitä, tapahtumia, nuorten kuvataidekursseja, taide- ja arkkitehtuurikierroksia, ylläpitänyt alueen taidekeskustelua sekä järjestänyt jäsenilleen taidematkoja. Kankaanpään Taideyhdistys ry on perustanut myös lasten kuvataidekoulun, joka aloitti maaliskuussa 1986. Koulu siirtyi muutaman vuoden kuluttua Kankaanpään kansalaisopiston alaisuuteen. == Näyttelytoiminta == Yhdistyksellä on ollut aktiivinen näyttelytoiminta ja viiden vuoden välein se on toteuttanut mittavampia näyttelyitä. Vuodesta 2003 alkaen yhdistys on ylläpitänyt Kankaanpään Galleriaa yhdessä Kankaanpään taiteilijaseuran kanssa. Gallerian toiminta ei ole ollut yhtäjaksoista. Vuonna 2013 gallerian toiminta käynnistettiin uudelleen kaupungin omistamassa entisessä sairaalarakennuksessa. Yhdistys on osallistunut myös Pohjois-Satakunnan Taideviikkojen järjestämiseen. == Taideyhdistyksen hankinnat ja kokoelmat == Yhdistys tukee taideopiskelijoita ja nuoria taiteilijoita taidehankinnoilla. Aiemmin yhdistys lahjoitti tekemänsä hankinnat eteenpäin, mutta vuodesta 2006 alkaen on kartutettu taideyhdistyksen omaa taidekokoelmaa. Vuodesta 2006 alkaen yhdistys on lähes joka vuosi hankkinut teoksen Kankaanpään taidekoulusta valmistuneelta lahjakkaalta taiteilijalta. Vuonna 2015 taideyhdistyksen kokoelma käsitti 18 teosta, jotka oli deponoituna Kankaanpään kaupunginmuseoon. == Kunniajäsenet == * Taidemaalari Juhani Tarna == Lähteet == Luokka:Suomalaiset taideyhdistykset Luokka:Kankaanpää
ARS Sata

ARS Sata on vuonna 1983 perustettu taiteilijaryhmä. Seuran perustaneiden taiteilijoiden tavoitteena oli satakuntalaisten taiteilijoiden yhdistäminen ja etujen ajaminen sekä satakuntalaisen taiteen entistä tehokkaampi ja laajempi esittely. ARS Sata -ryhmän ensimmäinen näyttely oli heinäkuussa 1984 yhdessä Savonlinnan oopperayhdistyksen kanssa järjestetty OPEXPO-näyttely. Taiteilijaryhmä on toteuttanut muun muassa Satasairaalan edustalla sijaitsevan Päivänkierto-veistoksen, joka paljastettiin vuonna 1990. == Ryhmän perustajat ja varhaiset jäsenet (1984) == * Tuula Juti * Anja Karkku-Hohti * Lasse Kempas * Esko Koivukari * Anja Levoranta * Pertti Mäkinen * Olli-Pekka Riihikoski * Pekka Solin * Tuula Solin * Juhani Tarna * Marja Tarna * Immo Tuominen * Ari Virtanen == Lähteet == Luokka:Suomalaiset taiteilijaryhmät
Studium Catholicum

Studium Catholicum on suomalainen dominikaanisääntökunnan ylläpitämä kulttuurikeskus, kirjasto ja kustantamo Helsingissä. Kirjastolla on nykyisin noin 40 000 niteen kokoelma pääasiassa teologista kirjallisuutta. Keskus järjestää myös luento- ja kulttuuritilaisuuksia sekä säännöllistä aamu- ja iltapalvelus- sekä messutoimintaa. Keskuksen nykyiset tilat sijaitsevat Ritarikadulla, minne laajeneva kirjasto siirtyi alkuperäiseltä paikaltaan Bulevardilta vuonna 1966. Nykyisessä keskuksessa on kirjaston lisäksi kappeli, juhlasali sekä asuintilat Suomessa toimiville dominikaaneille. Studium Catholicum on myös kustantanut teologiaa ja kirkkohistoriaa käsittelevää kirjallisuutta. Studium Catholicum perustettiin toisen maailmansodan jälkeen, kun Pyhä istuin vuonna 1946 ilmoitti aikeistaan perustaa Suomeen keskiajan pohjoismaiseen tieteeseen, taiteeseen, kirjallisuuteen ja kansanperinteeseen keskittyvän tutkimuskeskuksen, jonka hoitaminen annettaisiin dominikaaneille. Suunnitelmia dominikaanien toiminnan uudelleenkäynnistämiseksi Suomessa oli ollut jo 1930-luvulla, kun sääntökunta oli uskonpuhdistuksen jälkeen palannut vuosisadan alkuvuosikymmeninä myös Norjaan ja Ruotsiin, mutta sota viivästytti alkuperäisiä suunnitelmia. Vuonna 1949 dominikaanisääntökunta aloitti jälleen toimintansa Suomessa, 700 vuotta sen jälkeen kun dominikaanit olivat alun perin perustaneet konventin Turkuun. Seuraavana vuonna perustettiin Studium Catholicumin säätiö, joka sai Vatikaanilta neljän miljoonan markanTilastokeskuksen rahanarvonmuuntimen mukaan vuoden 2020 rahassa n. 160 000 euroa. peruspääoman. Säätiön perustamiseen oli pyydettävä erityislupaa oikeusministeriöstä, koska säätiö oli dominikaanien Ranskan provinssin alaisuudessa eikä sen johtaja dominikaanipappi André Bonduelle ollut Suomen kansalainen.Vuorela 1989, s. 304 Aluksi keskuksen dominikaanit olivat Ranskasta Suomeen tulleita munkkeja, mutta 1961 vihittiin papiksi Martti Voutilainen. Kyseessä oli tällöin ensimmäinen suomalainen katolinen ordinaatio neljään vuosisataan. Myös silloinen paavi Johannes XXIII välitti tervehdyksensä tapauksen johdosta.Vuorela 1989, s. 307 Martti Voutilainen työskenteli Studiumissa kuolemaansa asti vuonna 2001. Vuonna 2015 vihittiin papiksi toinen reformaation jälkeinen suomalainen dominikaani, Gabriel Salmela, joka nykyään toimii Studium Catholicumin johtajana. == Katso myös == * Katolinen kirkko Suomessa * Dominikaanien historia * Katolinen tiedotuskeskus == Lähteet == == Aiheesta muualla == * Studium Catholicumin verkkosivut *Kirjaston sähköinen aineistohaku Luokka:Katolinen kirkko Suomessa Luokka:Dominikaanit Suomessa Luokka:Suomalaiset kristilliset kustantamot Luokka:Suomen kulttuurikeskukset Luokka:Katolinen kulttuuri Luokka:Kristinusko Helsingissä
Lose Somebody

Lose Somebody on norjalaisen DJ-tuottajan Kygon ja yhdysvaltalaisyhtyeen OneRepublicin musiikkikappale. Sen julkaisi Sony Music Kygon Golden Hour- studioalbumin viidentenä singlenä 15. toukokuuta 2020. Kappaleen ovat sanoittaneet Kygo, Philip Plested, Ryan Tedder, Jacob Torrey, Morten Ristorp, Alexander Delicata ja Alysa Vanderheym, joista ensimmäinen myös tuotti sen. Kappale on mukana myös OneRepublicin Human-studioalbumilla. Kappaleen musiikkivideon ohjasi Christian Lamb ja se julkaistiin 8. kesäkuuta 2020. "Lose Somebody" oli kaupallisesti kohtalainen menestys, sen päästyä singlelistan kahdenkymmenen parhaan joukkoon Islannissa, Norjassa, Ruotsissa, Sveitsissä ja Uudessa-Seelannissa. Julkaisunsa jälkeen kappale on myynyt Australiassa ja Kanadassa yli platinalevyyn oikeuttavan rajan. ==Lähteet== Luokka:Vuoden 2020 kappaleet Luokka:Kygon kappaleet
The Truth (Kygon kappale)

The Truth on norjalaisen DJ-tuottajan Kygon ja yhdysvaltalaislaulajan Valerie Broussardin musiikkikappale. Sen julkaisi Sony Music Kygon Golden Hour- studioalbumin kuudentena singlenä 22. toukokuuta 2020. Kappaleen ovat sanoittaneet Kygo, Lena Leon ja Broussard, joista ensimmäinen myös tuotti sen. "The Truth" on päässyt julkaisunsa jälkeen singlelistalle Norjassa, Ruotsissa ja Sveitsissä. ==Lähteet== Luokka:Vuoden 2020 kappaleet Luokka:Kygon kappaleet